tartuNLP/wikipedia-smugri-20251201 huggingface dataset:
Sami Karjalainen

Sami Karjalainen (s. 29. toukokuuta 1974 Hyvinkää) on entinen suomalainen jääkiekkohyökkääjä. Hänen pelipaikkansa oli hyökkäyksessä keskellä. Karjalainen edusti SM-liigassa Tampereen Ilvestä ja Porin Ässiä.
Ura.
Karjalainen on Hyvinkään Jää-Ahmojen kasvatti. Hän pelasi 1990-luvun alkupuolella Tampereen Ilveksen junioreissa voittaen nuorten Suomen mestaruuden vuosina 1993 ja 1994 sekä hopeaa 1992 ja 1995. Hän pelasi ensimmäiset pääsarjatason ottelunsa jääkiekon SM-liigassa Ilveksen edustusjoukkueessa kaudella 1994–1995 ja teki uransa ensimmäinen SM-liigamaalin seuraavalla kaudella 1995–1996, jonka aikana hän edusti myös tamperelaisseura Kooveeta jääkiekon I-divisioonassa. Karjalainen pelasi kaudella 1996–1997 Saksan toiseksi korkeimmalla sarjatasolla SC Riesserseen joukkueessa tehden 44 ottelussa 38 tehopistettä, minkä jälkeen hän palasi Ilvekseen pelaten siellä vuosina 1997–2001, jonka aikana hän voitti SM-hopeaa 1998 sekä SM-pronssia 2001. Karjalainen loukkaantui heti Ilveksen kauden 2000–2001 avausottelussa vieraissa Lahden Pelicansia vastaan syyskuussa, kun hän sai luistimesta viiltohaavan ranteeseensa ottelun toisessa erässä. Karjalainen edusti lisäksi Porin Ässiä kausina 2000–2001 ja 2001–2002 sekä Kooveeta Suomi-sarjassa muutamassa ottelussa kausina 2000–2001 ja 2002–2003. Karjalainen teki uransa 15 SM-liigamaalista kymmenen Ässissä.
Karjalainen pelasi uransa viimeiset kaudet ulkomailla. Hän edusti Rouenin joukkuetta Ranskan pääsarjassa Super 16:ssa/Ligue Magnusissa vuosina 2002–2005 ja voitti Ranskan mestaruuden 2003 sekä Ranskan Cupin 2004 ja 2005. Karjalainen toimi myös Rouenin varakapteenina kaudella 2003–2004. Ranskan jälkeen Karjalainen siirtyi Tanskan pääsarjaan Metal Ligaeniin ja pelasi siellä uransa kolme viimeistä kautta 2005–2008. Tanskassa tehdyt 47 runkosarjan tehopistettä jäivät Karjalaisen suurimmaksi pistesaldoksi minkään maan pääsarjassa. SM-liigassa Karjalainen pelasi pudotuspeleissä yhteensä seitsemän ottelua Ilveksessä vuosina 1998–2000, joista jäi saldoksi yksi syöttöpiste hopeakeväältä 1998.
Muuta.
Karjalainen edusti Ilvestä myös kahdessa eurooppalaisessa jääkiekkoturnauksessa: Continental Cupissa kaudella 1997–1998 voittaen pronssia sekä European Hockey Leaguessa kaudella 1998–1999. Nykyisin Karjalainen on jäsen Ilves Hockey Oy:n hallituksessa. Karjalainen on jääkiekkopuolustaja Oskari Laaksosen äidin lanko.
Apatow Productions

Apatow Productions (tai The Apatow Company) on yhdysvaltalainen yritys, joka on keskittynyt tuottamaan elokuvia ja televisiosarjoja. Yrityksen perusti vuonna 1999 Judd Apatow.
Degerbyn seurakunta

Degerbyn seurakunta () on entinen evankelis-luterilainen seurakunta Inkoon Degerbyssä. Seurakunnan pääkirkkona toimi Degerbyn kirkko. Degerbyn seurakunta lakkasi olemasta 1. tammikuuta 1950, kun seurakunta liitettiin Inkoon seurakuntaan. Suurin osa Degerbystä jäi Porkkalan vuokra-alueen alle 1944 ja loput Degerbystä liitettiin Inkoon kuntaan 1. tammikuuta 1946.
Degerby perustettiin Inkoon saarnahuonekunnaksi vuonna 1746. Tuolloin valmistui myös Degerbyn puukirkko. Saarnahuonekunta sai oman papin 1757. Degerbystä tuli Inkoon kappeli vuonna 1864. Itsenäisen seurakunnan aseman Degerbyn seurakunta sai vuonna 1923.
Degerbyn pappila paloi 15. maaliskuuta 1833, jolloin osa seurakunnan arkistosta ja muusta omaisuudesta tuhoutui.
Papisto.
Epätäydellinen lista Degerbyn papistosta:
Kappalaiset.
Inkoon papisto hoiti kappalaisen virkaa vuosina 1904–1905.
Satakirjastot

Satakirjastot on vuonna 2009 toimintansa aloittanut Satakunnan kaikkien kunnan- ja kaupunginkirjastojen yhteinen kirjastokimppa. 
Kirjastokimppaan kuuluvat seuraavat 16 kunnan- tai kaupunginkirjastoa:
Kirjastokimpan jäsenkuntien asiakkaat voivat varata, lainata ja palauttaa kirjoja ja muuta aineistoa mistä kirjastoverkoston toimipisteestä tahansa. Toimipisteillä on yhteinen verkkokirjasto ja varausjono, ja fyysisiä teoksia kuljetetaan toimipisteiden välillä arkisin varaustilanteen mukaan. Varaaminen on ollut viime vuodet ilmaista. Kesäkuussa 2021 Satakirjastoihin kuului yhteensä 40 kiinteää toimipistettä ja kolme kirjastoautoa (Eurajoki, Pori ja Rauma).
Matthías Johannessen

Matthías Johannessen (3. tammikuuta 1930 Reykjavik – 11. maaliskuuta 2024) oli islantilainen runoilija ja toimittaja. Hän työskenteli Morgunblaðiðin toimittajana
Suomennettuja runoja.
Matthías Johannessenin runoja on julkaistu Maj-Lis Holmbergin suomentamana antologiassa "Ja tunturin takaa kuulet –: Islannin sodanjälkeistä lyriikkaa", suom. ja toim. Maj-Lis Holmberg, Espoo: Weilin+Göös 1977
Inkoon seurakunta

Inkoon seurakunta (ruots. "Ingå församling") on evankelis-luterilainen seurakunta Inkoossa, Uudellamaalla. Ensimmäiset kirjalliset maininnat Inkoosta ovat vuodelta 1335. Inkoon seurakunta kuuluu Raaseporin rovastikuntaan ja Porvoon hiippakuntaan. Seurakunta on kaksikielinen ja enemmistö sen jäsenistä puhuu äidinkielenään ruotsia.
Inkoon seurakunnan kirkkoherrana toimii Tom Sjöblom. Seurakunnan pääkirkko on keskiaikainen Pyhän Nikolauksen kirkko. Inkoon seurakunnalla on noin 3 700 jäsentä (5/2021).
Historia.
Inkoo mainitaan ensimmäistä kertaa kirjallisissa lähteissä 6.12.1335. Maininta on asiakirjassa, jossa Gert Skytte myy kaikki maatilansa Kirkkonummen, Pohjan ja Inkoon pitäjissä Padisten luostarille Virossa. Inkoon Pyhän Nikolauksen kirkon vanhimmat osat ovat kuitenkin jo 1200-luvulta.
Tanskalaiset ryöstivät Inkoon kirkon ja Inkoon pappilan 25. elokuuta 1509. Kirkko on palanut useita kertoja historian aikana. Myös pappila on kokenut kovia ajan saatossa; Inkoon pappila paloi jälleen helluntaipäivänä vuonna 1712 ja se ryöstettiin venäläisten toimesta 1714. Vuotta aiemmin venäläiset olivat myös ryöstäneet Inkoon kirkon.
Inkoon seurakuntaan liitettiin Degerbyn seurakunta 1.1.1950. Inkoon seurakuntaan kuului myös Fagervikin tehdasseurakunta.
Papisto.
Epätäydellinen listaus Inkoon seurakunnan papeista:
Grigor Narekilainen

Pyhä Grigor Narekilainen (n. 950 Andzevatsik, Armenia – n. 1005 Narek, Armenia) oli munkki, pyhimys ja kirkonopettaja. Hänet kasvatettiin luostarissa ja lopulta hän liittyi Narekin luostariin munkiksi ja eli siellä lähes koko elämänsä. Mies menestyi musiikissa, astronomiassa, geometriassa, matematiikassa, kirjallisuudessa ja teologiassa. Hän on yksi armenialaisen kirjallisuuden tärkeimmistä runoilijoista. Paavi Fransiskus julisti hänet pyhimykseksi ja kirkonopettajaksi 12. huhtikuuta 2015 Pietarinkirkossa, Roomassa, Italiassa.
Mika Aro

Mika Aro (s. 1967) on suomalainen yritysjohtaja. Hän toimi jääkiekkojoukkue Tapparan taustayhtiön Tamhockeyn toimitusjohtajana 2020–2025. Hän aloitti Tapparan toimitusjohtajana tammikuussa 2020 kun edeltäjä Mikko Leinonen jäi eläkkeelle. Aro toimi aiemmin elektroniikkaketju Power Finlandin toimitusjohtajana.
Aro on koulutukseltaan kauppatieteiden maisteri.
Joki-kirjastot

Joki-kirjastot on Pohjois-Pohjanmaan etelä- ja lounaisosassa toimivien kunnan- ja kaupunginkirjastojen yhteinen kirjastokimppa. Se muodostettiin liittämällä yhteen aiemmat Kiri- ja Tiekkö-kirjastokimpat sekä Reisjärven kirjasto. Joki-kirjastot aloitti toimintansa toukokuussa 2021.
Joki-kirjastoryhmään kuuluu 14 kuntaa: Alavieska, Haapajärvi, Haapavesi, Kalajoki, Kärsämäki, Merijärvi, Nivala, Oulainen, Pyhäjärvi, Pyhäntä, Reisjärvi, Sievi, Siikalatva ja Ylivieska. Kirjastokimpan alueella on runsas 82 300 asukasta. 
Toimipisteet.
Kirjastokimpan jäsenkuntien alueella on 18 kirjaston toimipistettä ja viisi (tai kuusi) kirjastoautoa. Henkilökuntaa näissä on yli 60.
Suomalainen jazz

Suomalaista jazzia on tehty ainakin 1920-luvulta alkaen. Aluksi jazzin käsite oli Suomessa epäselvä. Sillä viitattiin usein kaikenlaiseen musiikkiin, jossa yhtye käytti rumpuja. Suomalainen jazz alkoi kuitenkin kehittyä 1920-luvun loppupuoliskolla huomattavasti, ja siihen tuli mukaan useita alkuperäisen yhdysvaltalaisen jazzin elementtejä. 1960-luvulla suomalaisesta jazzista tuli omalaatuisempaa ja se yhdisti alkuperäistä yhdysvaltalaista jazzia ja suomalaisia vaikutteita keskenään. 1990-luvulla suomalaisesta jazzista tuli ammattitaitoisempaa ja kansainvälisesti arvostetumpaa kuin koskaan ennen. Viimeisin kehitys suomalaiseen jazziin on nu-jazz-liike, joka yhdistää elektronista musiikkia ja samplausta jazzsoittimiin ja improvisoituihin sooloihin.
Suomalaisen jazzin alkuhetkenä on yleisesti pidetty kesäkuuta 1926, jolloin matkustajalaiva S/S "Andania" toi joukon amerikansuomalaisia vierailulle vanhaan kotimaahansa. Laivalla soittanut yhtye kiinnitettiin esiintymään Ruotsalaisen teatterin yhteydessä sijainneeseen Oopperakellariin, jossa sen kuulijoina oli vaikutteille alttiita muusikonalkuja. Peter von Baghin ja Ilpo Hakasalon mukaan amerikkalainen jazz tunkeutui 1920-luvun koulunuorison tajuntaan samanlaisella koko elämää muuttavalla voimalla kuin rock and roll 30 vuotta myöhemmin. Toimittaja Sakari Warsell on kuitenkin huomauttanut, että jazzia oli soitettu Suomessa jo ennen vuotta 1926; vaikutteet oli tosin saatu Saksasta ja Britanniasta. Vuonna 1922 Laivaston soittokunnassa oli oma ”jazzband”, jossa soittivat muiden muassa veljekset Georg ja Eugen Malmstén.
Alpha TV

Alpha TV on kreikkalainen kaupallinen televisiokanava.
Kanavan katsojaosuus Kreikassa oli vuonna 2021 , mikä tekee siitä maan toiseksi katsotuimman televisiokanavan.
ANT1

ANT1 (myös Antenna) on kreikkalainen kaupallinen televisiokanava.
Kanavan katsojaosuus Kreikassa oli vuonna 2021 , mikä tekee siitä maan kolmanneksi katsotuimman televisiokanavan.
Kanavan lyhenteeseen sisältyy sanaleikki: ANT1 eli "ANT éna", ”ANT yksi”, lausutaan kuin kreikan sana "anténna", ”antenni”. Kyproksella toimii sisarkanava ANT1 Cyprus.
Ellinikí Radiofonía Tileórasi

Ellinikí Radiofonía Tileórasi (ERT) (, ”Kreikkalainen radio-televisio”) on Kreikan julkisen palvelun yleisradioyhtiö. Se lähettää sekä televisio- että radiolähetyksiä useilla kanavilla. ERT on Euroopan yleisradiounioni EBU:n jäsen.
Historia.
Nykyisen ERT:n varhaiset edeltäjät olivat "Ypiresía Radiofonikón Ekpompón" (YRE) (Υπηρεσία Ραδιοφωνικών Εκπομπών (ΥΡΕ), ”Radiolähetyspalvelu”) vuosina 1938–1941, "Anónymi Etaireía Radiofonikón Ekpompón" ("AERE") (Ανώνυμη Εταιρεία Ραδιοφωνικών Εκπομπών (ΑΕΡΕ), ”Radiolähetysosakeyhtiö”) vuosina 1941–1945, "Ethnikó Ídryma Radiofonías" ("EIR") (Εθνικό Ίδρυμα Ραδιοφωνίας (ΕΙΡ), ”Kansallinen radiolaitos”) vuosina 1945–1970 sekä "Ethnikó Ídryma Radiofonías Tileoráseos" ("EIRT") (Εθνικό Ίδρυμα Ραδιοφωνίας Τηλεοράσεως (ΕΙΡΤ), ”Kansallinen radio- ja televisiolaitos”) vuosina 1970–1975.
Nykyisellä nimellä ERT perustettiin ensimmäisen kerran vuonna 1975. Se suljettiin äkillisesti Antónis Samarásin hallituksen päätöksellä 11. kesäkuuta 2013. Sulkeminen oli osa säästötoimia Kreikan velkakriisin keskellä, ja yhtiötä syytettiin läpinäkymättömäksi ja tehottomaksi. Päätös herätti paljon kritiikkiä Kreikassa, muissa maissa ja EBU:ssa. Pian sulkemisen jälkeen perustettiin kokonaan uusi, kevyemmäksi tarkoitettu yritys, "Néa Ellinikí Radiofonía, Ínternet kai Tileórasi" ("NERIT") (Νέα Ελληνική Ραδιοφωνία, Ίντερνετ και Τηλεόραση (ΝΕΡΙΤ), ”Uusi kreikkalainen radio, internet ja televisio”), joka toimi vuodet 2013–2015. ERT avattiin uudelleen vuonna 2015 Aléxis Tsíprasin hallituksen päätöksellä.
Talous.
ERT rahoitetaan pakollisella maksulla, joka kerätään talouksittain sähkölaskun yhteydessä. Näin se ei ole sidoksissa televisiolaitteen omistamiseen. Jokainen sähköntoimittaja on velvoitettu maksun keräämiseen. Vuonna 2021 maksun suuruus oli kuussa eli vuodessa.
ERT1

ERT1 () on kreikkalainen julkisen palvelun televisiokanava, jonka omistaa maan yleisradioyhtiö Ellinikí Radiofonía Tileórasi (ERT). Se on ERT:n lippulaivakanava ja pääuutiskanava.
ERT1 on perustettu vuonna 1965 ja se aloitti lähetykset 23. helmikuuta 1966. Kanava suljettiin välillä koko ERT:n toiminnan lakattua 11. kesäkuuta 2013, ja se aloitti toimintansa uudelleen 11. kesäkuuta 2015. Kanavan katsojaosuus Kreikassa oli vuonna 2021 , mikä tekee siitä ERT:n katsotuimman televisiokanavan ja koko maan seitsemänneksi katsotuimman televisiokanavan.
ERT1:n uutislähetykset ovat joka päivä kello 6.00, 12.00, 15.00, 18.00, 21.00 ja 00.00. Lisäksi kanava lähettää live-uutislähetystä ja ajankohtaisohjelmia.
ERT2

ERT2 () on kreikkalainen julkisen palvelun televisiokanava, jonka omistaa maan yleisradioyhtiö Ellinikí Radiofonía Tileórasi (ERT).
ERT2 on ERT:n viihde- ja urheilukanava. Se lähettää muun muassa viihdeohjelmia, draamaa, dokumentteja, arkistomateriaalia ja urheilulähetyksiä. Kanavan katsojaosuus Kreikassa oli vuonna 2021 .
ERT3

ERT3 () on kreikkalainen julkisen palvelun televisiokanava, jonka omistaa maan yleisradioyhtiö Ellinikí Radiofonía Tileórasi (ERT).
ERT3 lähetetään Thessalonikista, ja se on ERT:n ainoa Ateenan ulkopuolelta lähetetty tv-kanava. Kanava näyttää uutisia ja muuta ohjelmistoa. Kanavan katsojaosuus Kreikassa oli vuonna 2021 .
ERT Sports

ERT Sports () oli kreikkalainen julkisen palvelun televisiokanava, jonka omistaa maan yleisradioyhtiö Ellinikí Radiofonía Tileórasi (ERT). Se lähettää urheilua 24 tuntia vuorokaudessa. 
Kanavan katsojaosuus Kreikassa oli vuonna 2019 .
ERT World

ERT World (), aiemmin "ERT SAT", on kreikkalainen julkisen palvelun televisiokanava, jonka omistaa maan yleisradioyhtiö Ellinikí Radiofonía Tileórasi (ERT). Sen ohjelmisto on kokoelma ERT:n ohjelmista satelliittilähetyksenä, ja se on tarkoitettu pääasiassa ulkomailla asuville kreikkalaisille.
Kríti TV

Kríti TV () on kreikkalainen kaupallinen televisiokanava, joka toimii nimensä mukaisesti Kreetan saarella.
Kríti TV aloitti toimintansa vuonna 1990. Vuodesta 2013 se on lähetetty Kreetan alueella digitaalisena maanpäällisenä antennitelevisiolähetyksenä.
Televisiokanavan ohella toimii radiokanava Rádio 98,4 FM (ΡΑΔΙΟ 98,4 FM) samoin vuodesta 1990 lähtien.
Makedonía TV

Makedonía TV () on kreikkalainen kaupallinen televisiokanava. Se toimii Thessalonikissa Pohjois-Kreikan Makedoniassa.
Makedonía TV on toiminut vuodesta 1991. Kanavan katsojaosuus Kreikassa oli vuonna 2021 .
Mega Channel

Mega Channel (tai vain MEGA) on kreikkalainen kaupallinen televisiokanava.
Mega Channel oli Kreikan ensimmäinen yksityinen televisiokanava ja aloitti lähetyksensä pian valtiollisen tv-monopolin purkamisen jälkeen 20. marraskuuta 1989. Se oli pitkään Kreikan suosituin kanava. Kanava joutui taloudellisiin vaikeuksiin Kreikan velkakriisin aikana ja lähetti loppuaikoina vuodesta 2016 lähtien lähinnä uusintoja ja mainoksia. Tämä johti toimiluvan menetykseen. Kanava lopetti toimintansa antenniverkossa 28. lokakuuta 2018 ja kaapeliverkoissa 20. marraskuuta 2018, jonka jälkeen kanavalla oli lähetystä vain internetissä. Kanava käynnistettiin uudelleen vuonna 2020.
Kavavan katsojaosuus Kreikassa oli vuonna 2021 .
Open TV

Open TV (OPEN Beyond TV) on kreikkalainen kaupallinen televisiokanava.
Kanava toimi alun perin vuosina 1990–2013 nimellä "902 TV", ja tämän jälkeen vuosina 2013–2018 nimellä "Epsilon TV". Nykyisellä nimellä se on toiminut vuodesta 2018. Kanavan katsojaosuus Kreikassa oli vuonna 2021 .
Skaï TV

Skaï TV () on kreikkalainen kaupallinen televisiokanava.
Skaï TV on toiminut vuodesta 1993 ja uudelleenkäynnistettynä vuodesta 2006 lähtien. Kanavan katsojaosuus Kreikassa oli vuonna 2021 , mikä tekee siitä maan katsotuimman televisiokanavan.
Joonas Porko

Joonas Porko (s. 5. lokakuuta 1994 Kemi) on Blind Channelin kitaristi, taustalaulaja ja lauluntekijä. Blind Channel osallistui Eurovision 2021 -laulukilpailuun Rotterdamissa sijoittuen kilpailussa kuudenneksi.
Ura ja muu elämä.
Joonas Porko syntyi vuonna 1994 Kemissä. Joonas on tuntenut Blind Channelin basistin Olli Matelan lapsuudesta saakka, ja he ovat soittaneet jo ennen Blind Channelia samassa bändissä, Abhorrent Ritualissa. Hän kävi Madetojan musiikkilukion, josta Blind Channelin matka alkoi. Porko kirjoitti ylioppilaaksi vuonna 2013. Lukion jälkeen Porko opiskeli media-assistentin tutkinnon Oulun seudun ammattiopistossa.
Star Channel

Star Channel on kreikkalainen kaupallinen televisiokanava.
Kanavan katsojaosuus Kreikassa oli vuonna 2021 , mikä tekee siitä maan neljänneksi katsotuimman televisiokanavan.
Paalasmaan veneonnettomuus

Paalasmaan veneonnettomuus on Paalasmaan kylässä Juuassa 4. lokakuuta 1959 tapahtunut yksi Suomen historian pahimmista vesiliikenneonnettomuuksista.
Onnettomuudessa kaksi pääosin paikkakuntalaisia nuoria kuljettanutta moottorivenettä törmäsi Pielisellä Paalasmaan rannassa. Toisessa veneistä oli 19 nuorta ja se oli lähdössä Paalasmaan venerannasta Juuan kirkolle sateisessa ja tuulisessa säässä. Muutama minuutti lähdön jälkeen siihen törmäsi toinen, paikallisen kyläkauppiaan pojan ohjaama, 185 hevosvoiman tehoisella moottorilla varustettu pikavene. Suuremman veneen keulaan tuli törmäyksessä suuri halkeama ja se upposi nopeasti, kun taas siihen törmänneen pikaveneen vauriot jäivät melko vähäisiksi. Onnettomuus tapahtui noin 300 metrin päässä rannasta. Kummassakaan veneessä ei ollut pelastusliivejä tai muitakaan pelastusvälineitä, ja molemmat veneet olivat liikkeellä ilman lain jo vuonna 1959 edellyttämiä kulkuvaloja. Veden varaan joutui kaikkiaan 21 ihmistä, joista törmäyksen nähneet ja rannan taloista soutuveneillä apuun lähteneet saivat pelastetuiksi kuusi. 15 henkeä kuoli onnettomuudessa. Pelastuneiden joukossa ollut pikaveneen kuljettaja oli törmäyshetkellä vahvassa humalassa, ja hän oli ennen törmäystä nauttinut pontikkaa samassa veneessä olleen toverinsa kanssa. Onnettomuus oli ankara isku Paalasmaan kyläyhteisölle, sillä onnettomuudessa sai kahdesta kylän perheestä surmansa kolme nuorta. Onnettomuuden jälkeen Juuan silloinen kunnanjohtaja Onni Nuutinen vetosi valtiovaltaan lossiyhteyden saamiseksi mantereelta Paalasmaalle, mikä kuitenkin toteutui vasta vuonna 1969.
Juuan kirkkomaalla on kellotapulin vieressä, uhrien muistokivien keskellä Heikki Konttisen suunnittelema Paalasmaan moottoriveneonnettomuudessa hukkuneiden viidentoista nuoren muistomerkki ("Hädässään he huusivat Herraa", 1962). Lisäksi Paalasmaan laivarannassa on kuvanveistäjä Kauko Kortelaisen veistämä onnettomuuden muistomerkki "Surukivi", joka paljastettiin vuonna 1984.
Weissenbergin ilmiö

Weissenbergin ilmiö on virtausopillinen ilmiö. Kun akselinsa ympäri pyörivä sauva työnnetään viskoelastiseen fluidiin, sen sijaan, että sekoitus synnyttäisi pyörteen sauvan ympärille, neste nousee sauvan vartta pitkin ylös. 
Nesteen virratessa pyörivän sauvan ympärillä sen leikkausjännityksen komponentti, joka on virtauksen normaalin suuntainen, kasvaa suhteessa virtauksen suuntaiseen ja sauvan suuntaiseen komponenttiin. Tämän seurauksena sauvan ympärillä neste pakkautuu tiiviimmin ja puristuu ylöspäin, niin että se näyttää kiipeävän sauvaa pitkin ylös.
Ilmiö on saanut nimensä itävaltalaisen fyysikon Karl Weissenbergin mukaan. Sen voi havaita kotioloissa esim. vatkattaessa munanvalkuaisia.
Eric Lenneberg

Eric Heinz Lenneberg (19. syyskuuta 1921 Düsseldorf – 31. toukokuuta 1975 White Plains, New York) oli saksalaissyntyinen kielitieteilijä. Häntä pidetään vuonna 1967 ilmestyneen teoksensa "Biological Foundations of Language" ansiosta yhtenä biolingvistiikan perustajista.
Lenneberg syntyi vuonna 1921 Düsseldorfissa ja kävi siellä kielioppikoulua, kunnes hänen juutalaisen perheensä piti paeta valtaan nousseita natseja Brasiliaan. Vuonna 1945 hän muutti Brasiliasta Yhdysvaltoihin opiskelemaan Chicagon yliopistoon. Hän valmistui filosofian tohtoriksi (Ph.D.) vuonna 1956 aineinaan kielitiede ja psykologia. Hän jatkoi opiskelemista siirtyen Harvardin yliopistoon aineenaan neurotiede.
Homomonument

Homomonument on Amsterdamin keskustassa sijaitseva muistomerkki toisen maailmansodan aikana natsi-Saksan tappamien homoseksuaalien muistoksi. Se sijaitsee Westerkerkin läheisyydessä. Muistomerkin on suunnitellut Karin Daan, ja se julkistettiin syyskuussa 1987. Se koostuu kolmesta vaaleanpunaisesta graniittikolmiosta, jotka muodostavat suuremman kolmion.
Färm

Färm on muun muassa seuraavien henkilöiden sukunimi:
Alleganyn piirikunta (New York)

Alleganyn piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 46 091 vuonna 2019. Piirikunnan hallintokeskus on Belmontin kunta. Piirikunta on perustettu vuonna 1806.
Broomen piirikunta

Broomen piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 190 488 vuonna 2019. Piirikunnan hallintokeskus on Binghamtonin kaupunki. Piirikunta on perustettu vuonna 1806.
Cattaraugusin piirikunta

Cattaraugusin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 76 117 vuonna 2019. Piirikunnan hallintokeskus on Little Valleyn kunta. Piirikunta on perustettu 28. maaliskuuta 1817.
Bobäckinpuron ratasilta

Bobäckinpuron ratasilta on Rantaradan ratasilta Luoman kylässä Kirkkonummella, noin 700 metriä lakkautetusta Luoman rautatieasemasta Helsinkiin päin. Silta on valmistunut vuonna 1900, ja se on Väyläviraston rautateiden museosiltakokoelman vanhin silta. Tyypiltään silta on kiviholvisilta.
Suomessa rautatieliikenne alkoi 1860-luvulla ja aluksi pieniaukkoiset sillat tehtiin puusta kivisten maatukien varaan. Suomen rataverkolla on Väyläviraston 2020 siltatilaston mukaan 69 kiviholvisiltaa. Rautateiden museosiltakokoelmassa Bobäckinpuron ratasilta edustaa ennen ensimmäistä maailmansotaa valmistuneita (– 1914) siltoja, joita Liikenneviraston vuoden 2016 siltatilaston mukaan oli kaikkiaan 43; näistä 17 oli kivisiltoja ja muut teräs- tai teräsbetonisiltoja.
Bobäckinpuron ratasilta on rakentamisajalleen tyypillinen. Kiviholvisilta on perustettu puupaaluille. Sillan jännemitta on kolme metriä ja hyödyllinen leveys kymmenen metriä. Kokonaispituutta sillalla on 12,8 metriä.
Bobäck bäcken (epävirallinen suomennos "Luomanpuro") on Vitträskin laskupuro.
Stelio Mattioni

Stelio Mattioni (1921 Trieste, Italia – 1997 Trieste, Italia) oli italialainen kirjailija. Hän asui koko elämänsä Triestessä, kuten Italo Svevo, johon hänet liittää myös teosten keskieurooppalainen sävy. Tuotannossa on realismia ja ironiaa, joilla hän kuvaa perhe-elämää.
Ana María Matute

Ana María Matute (26. heinäkuuta 1926 Barcelona, Espanja – 25. kesäkuuta 2014) oli espanjalainen kirjailija. Hän on kirjoittanut romaaneja ja novelleja. Hänen voimakkaan mielikuvituksen värittämien teostensa tyyli on aaltoilevaa ja ylikuormittunutta, paikoin ristiriitaista.
The London Gazette

The London Gazette on Lontoossa ilmestyvä brittiläinen sanomalehti ja yksi Yhdistyneen kuningaskunnan virallisista lehdistä. (Kaksi muuta ovat "The Edinburgh Gazette" Skotlannissa ja "The Belfast Gazette" Pohjois-Irlannissa.)
Historia.
Lehti perustettiin Lontoon ruton aikaan 1665, kun Kaarle II oli hoveineen paennut ruttoa Oxfordiin. Ensimmäinen numero ilmestyi "The Oxford Gazette" -nimellä 7. marraskuuta 1665, ja siinä julkaistiin virallisia tiedotteita. Ruton laannuttua hovi palasi Lontooseen, ja lehti siirtyi mukana. Lehti sai uuden nimen "The London Gazette". Se on Yhdistyneen kuningaskunnan vanhin yhtäjaksoisesti julkaistu lehti.
Vuosina 1889–1996 "London Gazettea" julkaisi HMSO eli "His/Her Majesty's Stationery Office". Se yhtiöitettiin 1996, ja se jatkaa toimintaansa nimellä "The Stationery Office".
Sisältö.
"London Gazette" julkaisee suuren joukon virallisia tiedotteita. Niitä ovat mm. seuraavat:
Novella Matvejeva

Novella Matvejeva (1934 Puškin, Neuvostoliitto – 2016) oli neuvostoliittolainen runoilija, säveltäjä ja laulaja. Hän esitti omia runojaan kitaralla säestäen. Runot ovat romanttisia ja allegorisia.
Suomennettuja runoja.
Taisto Summasen suomentamia runoja on julkaistu seuraavasti:
Älä pelkää elämää

Älä pelkää elämää on Haloo Helsinki! -yhtyeen seitsemäs studioalbumi, joka julkaistiin 10. syyskuuta 2021. Albumi nousi sekä Suomen virallisen albumilistan että fyysisen albumilistan kärkeen.
Albumilta on julkaistu neljä singleä. ”Lady Domina” julkaistiin 9. lokakuuta 2020, kun yhtye teki paluun parin vuoden tauoltaan. Kappale nousi heti suoratoistopalvelu Suomessa Spotifyn soitetuimmaksi kappaleeksi ja Suomen radiolistan toiselle sijalle. Toinen single, ”Piilotan mun kyyneleet”, julkaistiin 19. helmikuuta 2021 ja se oli 11 viikkoa radiolistan ensimmäisellä sijalla. Kolmantena singlenä julkaistiin ”Tulikärpäset” 6. elokuuta 2021.. "Reiviluola" julkaistiin neljäntenä singlenä maaliskuussa 2022.
Olipa kerran seminaari

Olipa kerran seminaari on Markku Heikkisen ohjaama suomalainen dokumenttielokuva vuodelta 2015.
Elokuva on yhteiskunnallinen dokumentti, joka käsittelee Kajaanin opettajankoulutuslaitoksen historiaa, merkitystä Kajaanille ja Kainuulle sekä sen vuonna 2013 tapahtunutta lakkauttamista.
Lunastus (vuoden 2015 elokuva)

Lunastus on Márton Jelinkón ohjaama suomalainen draama- ja rikoselokuva vuodelta 2015.
Elokuva kertoo Itä-Suomessa prostituutiota harjoittavasta rikollisliigasta, johon Tomas liittyy tarkoituksenaan selvittää siskonsa katoamista.
Stepan Makarjev

Stepan Andrejevitš Makarjev (, 23. syyskuuta 1895 Soutjärven volostin Kallionalaisen kylä – 27. marraskuuta 1937 Petroskoi) oli vepsäläissyntyinen neuvostoliittolainen kansatieteilijä, perinteentutkija ja historioitsija.
Stepan Makarjev syntyi osittain venäläistyneeseen äänisvepsäläiseen talonpoikaisperheeseen. Hänen isänsä kävi ansiotöissä Pietarissa, jonne koko perhe muutti myöhemmin. Makarjev osallistui ensimmäiseen maailmansotaan ja Venäjän sisällissotaan, työskenteli vesiliikennelaitoksen palveluksessa Voznesenjessa ja oli mukana puolue- ja nuorisoliittolaistoiminnassa.
Vuonna 1923 Makarjev lähetettiin opiskelemaan Leningradiin, jossa hän valmistui yliopistosta kansatieteilijäksi ja suoritti jatko-opintoja Vladimir Bogorazin johdolla. Vuonna 1928 hänet nimitettiin Neuvosto-Karjalan kotiseutumuseon johtajaksi. Makarjev keräsi kansatieteellistä aineistoa, organisoi kotiseuduntutkimusta ja oli perustamassa Karjalan tieteellistä tutkimusinstituuttia, jonka käytännön johtajana hän toimi vuosina 1931–1935. Hänen omat tutkimuksensa käsittelivät varsinkin vepsäläisten kansatiedettä ja suullista perinnettä. Makarjevilla oli myös poliittisia luottamustehtäviä ja hän oli Karjalan ASNT:n toimeenpanevan keskuskomitean jäsen.
Makarjev erotettiin virastaan, toimeenpanevasta keskuskomiteasta ja kommunistipuolueesta Neuvosto-Karjalan suomalaisjohdon syrjäyttämisen yhteydessä vuonna 1935. Hän työskenteli sen jälkeen kotiseutumuseon historiallisen osaston johtajana.
Makarjev pidätettiin ensimmäisen kerran vuonna 1935 ja toistamiseen heinäkuussa 1937. Hänet tuomittiin kuolemaan neuvostovastaisen vakoilu- ja kapinallisjärjestön jäsenenä ja teloitettiin ilmeisesti Petroskoin lähellä. Makarjev rehabilitoitiin vuonna 1965.
Manu Tuominen

Manu Petteri Tuominen (s. 5. kesäkuuta 1965 Liperi) on suomalainen prikaatikenraali. Hän on toiminut heinäkuun 2023 alusta Pääesikunnan koulutuspäällikönä. Tuominen toimi vuosina 2021–2023 Kainuun prikaatin komentajana.
Tuominen suoritti Kadettikoulun vuosina 1986–1989 ja esiupseeri- ja yleisesikuntaupseerikurssit 1996–1998. Hän on urallaan toiminut muun muassa Pääesikunnassa apulaisosastopäällikkönä 2017–2020, puolustusasiamiehenä Ruotsissa 2014–2017, puolustusministerin sotilasneuvonantajana 2009–2011 ja suomalaisen kriisinhallintajoukon komentajana ISAF-operaatiossa Afganistanissa 2008–2009. Koulutukseltaan Tuominen on myös MBa Helsingin kauppakorkeakoulusta.
Juvanmalmi

Juvanmalmi () on teollisuusalue sekä Espoon Niipperin kaupunginosan osa-alue. Alue sijaitsee Vantaan rajalla, Kehä III:n varrella. Teollisuusalueelta löytyy useita eri palveluja aina ravintoloista autokorjaamoihin. Nimensä alue on saanut Juvan kartanosta. Juvanmalmilla sijaitsee myös asuinrakennuksia, pääosin pientaloja sekä rivitaloja.
Claude Mauriac

Claude Mauriac (1914 Pariisi, Ranska – 1996 Pariisi, Ranska) oli ranskalainen kirjailija ja kriitikko. Hän opiskeli oikeustiedettä. Toisen maailmansodan jälkeen hän oli 1944–1949 Charles de Gaullen sihteeri. Sen jälkeen hän kirjoitti "Le Figaroon" kritiikkiä elokuvista ja kirjallisuudesta. Merkittävässä esseekokoelmassa "L'Alittérature comtemporaine" (1958) hänen aiheitaan ovat muun muassa Samuel Beckett ja Georges Bataille. Kirjailijana hän kuuluu uuden romaanin edustajiin.
Claude Mauriacin isä oli kirjailija François Mauriac.
Kirjokelppiahven

Kirjokelppiahven ("Chironemus maculosus") tai kirjokelppi on kelppiahveniin kuuluva kalalaji. Lajia tavataan Tyynestämerestä.
Koko ja ulkonäkö.
Kirjokelppiahven voi kasvaa suurimmillaan 33–40 cm pitkäksi. Laji on ruumiinrakenteeltaan suuripäinen ja litteähkö. Selkäevä on pitkä ja etuosastaan piikikäs. Rintaevät ovat kookkaat ja vatsaevät pienet. Kirjokelppiahvenen väritys on vaihteleva ja pohjaväriltään se on joko punainen tai harmaa. Ruumiissa on tummempia laikkuja, jotka ovat selässä suurempia kuin vatsassa. Kalan kiduskannessa on harmaa täplä.
Levinneisyys ja elintavat.
Kirjokelppiahventa tavataan alueelta, joka ulottuu Länsi-Australian eteläosista Uuteen Etelä-Walesiin ja Tasmaniaan sekä Uudesta-Seelannista. Laji elää vesiheiniä ja levää kasvavilla kivikkoisilla riutoilla.
Punapaltiot

Punapaltiot ("Euptelea") on Eupteleaceae-heimoon kuuluva pieni kasvisuku ja samalla myös heimon ainoa suku. Sukuun kuuluu kaksi lajia.
Japaninpunapaltio

Japaninpunapaltio ("Euptelea polyandra") on Eupteleaceae-heimoon kuuluva kasvilaji, joka kasvaa luonnossa Japanissa.
Japaninpunapaltio on kesävihanta pensas tai pieni puu, jonka lehdet ovat leveänpuikeita, kirkkaanvihreitä ja korkeintaan 15 cm pitkiä. Nuoret lehdet ovat punertavia ja muuttuvat syksyllä taas oransseiksi tai punaisiksi. Kukat sijaitsevat rykelminä, joissa yksittäiset kukat ovat lähes huomaamattoman pieniä ja punavihreitä. Japaninpunapaltio kukkii keväällä ennen lehtien puhkeamista.
Cayugan piirikunta

Cayugan piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 76 576 vuonna 2019. Piirikunnan hallintokeskus on Auburnin kaupunki. Piirikunta on perustettu vuonna 1799.
Chenangon piirikunta

Chenangon piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 47 207 vuonna 2019. Piirikunnan hallintokeskus on Norwichin kaupunki. Piirikunta on perustettu 15. maaliskuuta 1798.
American Vagabond

American Vagabond on Susanna Helken ja Mary Morganin ohjaama suomalais-tanskalaisena yhteistuotantona tehty dokumenttielokuva vuodelta 2013.
Elokuva on yhteiskunnallinen dokumentti, joka käsittelee homoseksuaalisuutta ja asunnottomuutta sekä henkilödokumentti kahdesta nuoresta homosta Jamesista sekä Tylerista, jotka jättävät ahdasmieliseksi kokemansa kotikaupunkinsa ja muuttavat San Fransiscoon. San Fransiscoon muutettuaan he kuitenkin kokevat itsensä ulkopuolisiksi ja päätyvät työttömiksi sekä asunnottomiksi.
Sami Koivisto

Sami Koivisto (s. 7. heinäkuuta 1971 Vesanto) on suomalainen toimittaja, marraskuusta 2017 alkaen Ylen vuorovaikutuspäällikkö. Hänet nimettiin Yleisradion yleisöasiamiehen uuteen tehtävään 28. syyskuuta 2017; tehtävänimeke vaihdettiin tehtävän alkaessa yleisövuorovaikutuksen päälliköksi. Tehtävässään Koivisto pyrkii lisäämään Ylen journalismin ja muun toiminnan läpinäkyvyyttä Ylen yleisöjen mielipiteitä kuuntelemalla ja kysymyksiin vastaamalla. Koivisto on järjestää luentoja ja koulutuksia myös Ylen ulkopuolella: Ylellä hän kouluttaa henkilökuntaa vihapuheen kohtaamisessa.
Koivisto on työskennellyt Ylessä toimittajana marraskuusta 2008. Vuosina 2003–2008 Koivisto työskenteli Ilta-Sanomissa muun muassa verkkotoimittajana, mielipidetoimituksen esimiehen sijaisena ja moderaattorina. Freelancer-toimittajana hän kirjoitti artikkeleita useille suomalaisille aikakauslehdille vuosina 2002–2007. Koiviston tunnetuimpiin Ylelle kirjoittamiin artikkeleihin kuuluu 30. toukokuuta 2019 julkaistu kuvaus sovittelukokemuksesta, jossa Koivisto kohtaa kasvotusten hänen perheensä kuolemaa toivoneen vihapuheen kirjoittajan.
Sami Koivisto on koulutukseltaan toimittaja, hän on opiskellut Haaga-Helia ammattikorkeakoulun journalismia. Aiemmin Koivisto on opiskellut muun muassa draamaterapiaa Royal Central School of Speech and Drama -teatterikorkeakoulussa Lontoossa.
Sami Koivisto palkittiin työstään Ylen vuorovaikutuspäällikkönä Julkisen palvelun juhlastipendillä vuonna 2022. Työstään toimittajana hänet palkittiin Yleisradion ohjelmastipendeillä vuosina 2011 ja 2017.
Pierre-Nicolas Brisset

Pierre-Nicolas Brisset (18. elokuuta 1810 Pariisi - 29. maaliskuuta 1890 Pariisi) oli ranskalainen taidemaalari. Hän maalasi historiallisia ja mytologisia aiheita sekä maisemia ja uskonnollisia maalauksia. 
Brisset oleskeli Roomassa vuodet 1841-1845. Kotimaahansa palattuaan hän maalasi seinämaalauksia Versaillesiin yhdessä François-Édouard Picot´n kanssa. Yhdessä he tekivät myös maalauksia Saint-Vincent de Paulin kirkkoon. Brisset työskenteli myös taideopettajana.
Love &amp; Engineering – Rakkauden insinöörit

Love &amp; Engineering – Rakkauden insinöörit on Tonislav Hristovin ohjaama suomalais-saksalais-bulgarialaisena yhteistuotantona tehty dokumenttielokuva vuodelta 2014. Se on temaattisesti jatkoa Hristovin aikaisemmalle elokuvalle Sinkkuelämän säännöt (2011).
Elokuva on dokumentti insinööreistä, jotka yrittävät selvittää tieteellisin keinoin sitä, miten rakastuminen tapahtuu ja muuttaa sen kaavoiksi ja algoritmeiksi.
Ford 7810

Ford 7810 on Ford Motor Companyn nelivetoinen traktorimalli, jota valmistettiin vuosina 1988–1991. Traktorissa on kaikkiaan 24 vaihdetta, joista 16 on eteen ja 8 taakse. Hevosvoimia Ford 7810-traktorissa on 100. 
Tekniikka.
Traktorissa sylintereitä on kuusi. Siinä on 4x2 WD-alusta ja moottorina on Ford 6.6L. Polttoainetta mahtuu säiliöön noin 148 litraa.
Cecília Meireles

Cecília Meireles (1901 Rio de Janeiro, Brasilia – 1964 Rio de Janeiro, Brasilia) oli brasilialainen runoilija, toimittaja ja opettaja.
Meireles oli Brasilian merkittävimpiä naisrunoilijoita. Hän kirjoitti myös lastenkirjoja. Esikoisrunokokoelma "Espectros" ilmestyi 1919, mutta varsinainen maine syntyi kirjallisuuslehti "Festassa" julkaistujen runojen ansiosta. Hän sai tuotantoonsa vaikutteita kansanperinteestä ja Portugalin suurvalta-ajan runoudesta sekä myöhemmin symbolismista.
Igora Drive

Igora Drive () on moottorirata Raudun eli Sosnovon kunnassa Käkisalmen piirissä Venäjällä. Rata sijaitsee Karjalankannaksella 54 kilometriä Pietarista pohjoiseen. 
Igora Drive -rata on rakennettu vuosina 2017-2018. Kansainvälinen autoliitto FIA myönsi Igora Drive -radalle ykköstason lisenssin vuonna 2020. Radalla oli määrä ajaa ensimmäinen Formula 1 -osakilpailu vuonna 2023. Venäjän hyökättyä Ukrainaan helmikuussa 2022 Formula 1 päätti irtisanoa sopimuksensa Venäjän kanssa.
Thorlak Thorhallsson

Pyhä Thorlak Thorhallsson (1133 Islanti – 23. joulukuuta 1193 Skalholt, Islanti) oli islantilainen piispa ja pyhimys. Hänen vanhempansa olivat köyhiä ja menettivät maatilansa, ja perhe hajosi Thorlakin ollessa vielä poika. Thorlakista tuli diakoni 15-vuotiaana ja pappi 18-vuotiaana. Hän säästi rahaa opiskellakseen ulkomailla ja opiskeli Ranskan Pariisissa ja Englannin Lincolnissa. Palattuaan Islantiin häntä painostettiin menemään naimisiin lesken kanssa mutta hän kieltäytyi. Hän perusti augustinolaisen luostarin ja toimi sen apottina. Myöhemmin hän toimi Skalholtin piispana 15 vuotta, kunnes kuoli vuonna 1193 ollessaan 60-vuotias. Hänet kanonisoitiin paikallisesti 1198 ja paavi Johannes Paavali II:n toimesta 14. tammikuuta 1984. Thorlak Thorhallsson on Islannin suojeluspyhimys. Hänellä on kaksi juhlapäivää: 20. heinäkuuta ja 23. joulukuuta.
Homo longi

Homo longi eli lohikäärmeihminen on sukupuuttoon kuollut ihmislaji. Se on mahdollisesti neandertalinihmistä läheisempi sukulainen nykyihmiselle. 
Anatomia.
"Homo longi" on raskasrakenteinen. Sen kallo on ihmislajien suurin.
Sarah Gilbert

Sarah Gilbert (s. 1962) on brittiläinen professori, joka johtaa rokotteita tutkivaa tutkimusryhmää Oxfordin yliopiston Jenner-instituutissa. Hänellä oli merkittävä rooli Astra Zenecan ja Oxfordin yliopiston COVID-19 -rokotteen kehittämisessä.
Gilbert on tutkinut rokotteita malariaa, influenssaa ja tuberkuloosia vastaan. Tavoitteena on aktivoida rokotetun henkilön T-imusolut reagoimaan haluttuihin antigeeneihin.
Vuonna 2014 Gilbert johti ensimmäisen ebolarokotteen kehitystä. MERS-hengitysoireyhtymän leviämisen aikaan hän matkusti Saudi-Arabiaan kehittämään rokotetta MERSiä aiheuttavaa koronavirusta vastaan. Tämä rokote oli toisessa testivaiheessa, kun COVID-19-virus levisi Eurooppaan. Gilbert päätti käyttää MERSiin kehitettyä lähestymistapaa COVID-19-rokotteen kehittämiseen. The Royal Society of Arts palkitsi Gilbertin Albert-mitalilla vuonna 2021.
Laventelilingvistiikka

Laventelilingvistiikka, tai queer-lingvistiikka, on sosiolingvistiikan ala, joka tutkii seksuaali- ja sukupuolivähemmistöjen kielenkäyttöä ja kielen heteronormatiivisuutta.
Historia.
Laventelilingvistiikan aiheita on tutkittu jo 1940-luvulta lähtien, mutta tosin muiden tieteenalojen parissa (esim. antropologia, sukupuolentutkimus ja filologia). Termiä "laventelilingvistiikka" käytti ensimmäisenä Gershon Legman vuonna 1951 tutkiessaan homoseksuaalien käyttämää sanastoa. Syy sanavalinnalle oli se, että 1940-luvulla laventeli oli yleinen viittaus homoseksuaalisiin miehiin ja lisäksi termin katsottiin olevan neutraalimpi kuin queer-lingvistiikka.
Ensimmäinen alaa käsittelevä konferenssi ("Lavender Language Conference") pidettiin vuonna 1993. Tapahtuman koordinaattorina on toiminut jo sen alusta alkaen alan yksi nimekkäimmistä tutkijoista William Leap, joka on mm. tutkinut Etelä-Afrikan isiNgqumoa.
Tutkimusaiheita.
Aksentti.
Pohjois-Amerikassa homoseksuaalisuuteen liitetään tietty stereotyyppinen aksentti, jota kutsutaan englanniksi nimellä "gay lisp", joka ilmenee soinnittomien mm. klusiilien, /p, t, k/, yliartikuloivana ääntämisenä. Myös koodinvaihtoa on havaittu käyttäjien keskuudessa: aksenttia vaihdetaan riippuen tilanteesta niin tietoisesti kuin tiedostamattakin. Historijoitsia Richard Barriosin mukaan tällainen aksentti on annettu vanhojen Disney-elokuvien antagonisteille kuten esim. Scarille ("Leijonakuningas") ja prinssi Juhanalle ("Robin Hood"). 
Slangi.
Laventelilingvistiikka tutkii myös sellaisia slangeja tai krypotolekteja (salakieliä), joita käyttävät etupäässä seksuaali- ja sukupuolivähemmistöön kuuluvat henkilöt. Esimerkkejä tällaisista kielimuodoista löytyy ympäri maailmaa:
Team Haippi

Team Haippi on tamperelainen rullakiekkojoukkue. Kaudella 2019 Team Haippi pelasi rullakiekon Tampere-sarjaa voittaen sen. Joukkue osallistui samana vuonna myös St Hockeyn Tampereen turnaukseen voittaen kyseisen turnauksen. Kaudella 2021 Team Haippi osallistuu rullakiekon SM-liigaan. Team Haippi voitti vuoden 2021, 2022 ja 2023 rullakiekon Suomen-mestaruuden näytöstyyliin ollen täysin suvereeni joukkue.
Kokoonpano.
Maalivahdit:
Kenttäpelaajat:
Joukkueenjohtaja:
Genderfluid

Genderfluid tarkoittaa liukuvaa sosiaalista sukupuolta ja kuuluu muunsukupuolisuuden sateenvarjon alle.
Genderfluid on sosiaalinen sukupuoli, jossa sukupuoli-identiteetti vaihtelee ja liukuu ajoittain. Genderfluid voi tuntea itsensä joskus naiseksi, joskus mieheksi, joskus joksikin niiden väliltä ja joskus joksikin muuksi sosiaaliseksi sukupuoleksi, tai ettei hänellä ole sukupuolta ollenkaan. "Genderfluid" tulee englannin kielestä, ja voidaan suomentaa esimerkiksi "sukupuolijoustavaksi".
Tunnettuja genderfluideja ovat esimerkiksi Miley Cyrus ja Ruby Rose.
Karjasilta (museosilta)

Karjasilta (käytetään myös nimiä Maantiealikäytävä ”Karjasilta” ja Karjasillan alikulkusilta) on Karjalan radan alikäytävä entisen Joutsenon kunnan alueella Lappeenrannassa. Alikäytävällä tarkoitetaan yleensä rautatiesiltaa, jonka alitse kulkee kevyt-, traktori- tai muu lähiliikenne tai karja. Karjasilta valmistui vuonna 1935. Sillan kohdalla radan alittaa myös pieni oja. Silta kuuluu Väyläviraston museosiltakokoelmaan. Luumäen ja Imatran välillä vuosina 2018–2024 toteutetun radanparannushankkeen takia sillan päälle rakennettiin uusi silta, ja vanha silta jäi sen alle lähes muuttumattomana.
Karjasillan jänneväli on 4,6 metriä, hyödyllinen leveys 5,9 metriä ja sillan kokonaispituus 21 metriä. Sillan alikulkukorkeus on 3,6 metriä.
Karjasillassa on kiviset maatuet. Sillan kansi on yksiaukkoinen teräsbetoninen laatta, jossa on teräspalkkeja. Tätä liittorakenteena toimivaa siltatyyppiä käytettiin vain rautatiesilloissa, sen etuna on pieni rakennekorkeus. Siltaa oli sen valmistumisen jälkeen korotettu noin metrin verran, teräsbetoninen korotus purettiin pois uuden sillan tekemisen yhteydessä.
Karjalan radan parannushankkeeseen kuului Joutsenon ja Imatran välisen yksiraiteisen radan muuttaminen kaksiraiteiseksi, ja siksi sillan kantta piti leventää ja sen kantokykyä lisätä. Museosillan piti kuitenkin säilyä mahdollisimman muuttumattomana, joten vanhan sillan päälle rakennettiin uusi silta. Se on ulokelaattasilta, joka tuettiin porapaaluilla kallioon. Sillan uusi kansi tehtiin vanhan sillan vieressä ja työnnettiin paikoilleen. Museosillan maatuesta jouduttiin työn ajaksi purkamaan kiviä, jotka palautettiin paikoilleen uuden sillan siirron jälkeen. Karjasillan muutostyö valmistui kesällä 2020 yhdessä neljän muun alikäytävän kanssa.
Uzbekistanin jääkiekkoliitto

Uzbekistanin jääkiekkoliitto () hallinnoi jääkiekkoilua Uzbekistanissa. Se on perustettu vuonna 2018. Uzbekistan on liittynyt Kansainvälisen jääkiekkoliiton IIHF:n jäseneksi vuonna 2019. Liittoa johtaa Baxtiyor Fozilov. Vuonna 2021 maassa oli neljä jäähallia ja neljä rekisteröityä naisjääkiekkoilijaa sekä 113 rekisteröityä miesjääkiekkoilijaa ja 252 junioria, mutta vuonna 2025 mieskiekkoilijoita ei ollut, junioreita oli yli 400 ja halleja enää kaksi. Tuolloin maalla ei ollut sijoitusta miesten tai naisten maailmanrankigissa.
Maassa on oma sarjajärjestelmä, jossa 2010-luvun lopulla pelasi neljä joukkuetta, joista yksi oli Humo Taškent. Joukkue on pelannut myös Venäjän toiseksi korkeimmalla sarjatasolla kaudella 2019–2020.
Tunnetuin Uzbekistanista lähtöisin oleva jääkiekkoilija lienee Arthur Kaliyev, joka on kuitenkin edustanut urallaan Yhdysvaltoja, jonne hän muutti perheineen hyvin nuorena.
Melodifestivalen 1992

Melodifestivalen 1992 oli Ruotsissa järjestetty laulukilpailu, jossa valittiin Ruotsin edustaja vuoden 1992 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 1544 kappaletta. Niistä kymmenen valittiin finaaliin. Finaali pidettiin 14. maaliskuuta Cirkuksessa Tukholmassa. Finaali pidettiin kaksikierroksisena. Ensimmäisellä kierroksella 11 alueraatia ympäri Ruotsia valitsi viisi kappaletta toiselle kierrokselle. Toisella kierroksella alueraadit äänestivät voittajan. Kilpailun voitti Christer Björkman kappaleella "I morgon är en annan dag".
"Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.
Melodifestivalen 1991

Melodifestivalen 1991 oli Ruotsissa järjestetty laulukilpailu, jossa valittiin Ruotsin edustaja vuoden 1991 Eurovision laulukilpailuun. Kilpailu pidettiin avoimena sävellyskilpailuna, johon vastaanotettiin 1323 kappaletta. Niistä kymmenen valittiin finaaliin. Finaali pidettiin 31. maaliskuuta Malmö musikteaterissa Malmössä. Ensimmäisellä kierroksella 11 alueraatia ympäri Ruotsia valitsivat viisi kappaletta toiselle kierrokselle. Toisella kierroksella alueraadit äänestivät voittajan. Kilpailun voitti Carola kappaleella "Fångad av en stormvind". Kappale voitti myös kansainvälisen Eurovision laulukilpailun.
Church of God in Christ

Church of God in Christ (lyh. COGIC) on yhdysvaltalainen helluntailainen tunnustuskunta. COGIC on Yhdysvaltain suurin helluntaikirkko ja sen juuret ovat pyhitysliikkeessä. Liikkeen jäsenet ovat pääosin afroamerikkalaisia ja liikkeellä on miljoonia kannattajia. COGIC toimii 112 maassa ympäri maailmaa. Kirkon perustaja oli Charles Harrison Mason, jonka vanhemmat olivat Baptistisen lähetyskirkon jäseniä. Liike on perustettu 1897 ja se järjestäytyi ensimmäisessä helluntailaisessa yleiskokouksessa vuonna 1907.
Kannatusalueet.
COGIC:n suhteellisesti vahvimpia kannatusalueita osavaltioittain ovat Tennessee, Mississippi, Louisiana, Arkansas ja Alabama. Yksittäisistä kaupungeista vahvimpia ovat Camden, Clarksdale, Elmira, Memphis ja Greenwood.
Melodifestivalen 1990

Melodifestivalen 1990 oli Ruotsissa järjestetty laulukilpailu, jossa valittiin Ruotsin edustaja vuoden 1990 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1223 kappaletta. Kappaleista kymmenen valittiin finaaliin. Finaali pidettiin 9. maaliskuuta Rondo-konserttilavalla Göteborgissa. Finaalissa voittajan valitsi 11 ympäri Ruotsia kokoontunutta alueraatia, joista kukin antoi kappaleille pisteitä Eurovision laulukilpailusta tutulla kaavalla 1-2-3-4-5-6-7-8-10-12. Kilpailun voitti yhtye Edin-Ådahl kappaleella "Som en vind".
Melodifestivalen 1989

Melodifestivalen 1989 oli Ruotsissa järjestetty laulukilpailu, jossa valittiin Ruotsin edustaja vuoden 1989 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 1223 kappaletta. Kappaleista kymmenen valittiin finaaliin. Finaali pidettiin 11. maaliskuuta Globenissa Tukholmassa. Finaalissa voittajan valitsivat 11 ympäri Ruotsi kokoontunutta alueraatia, joista kukin antoi kappaleille pisteitä Eurovision laulukilpailusta tutulla kaavalla 1-2-3-4-5-6-7-8-10-12. Kilpailun voitti Tommy Nilsson kappaleella "En dag".
Barry Whiten diskografia

Tämä artikkeli käsittelee Barry Whiten diskografian.
Singlet ja sijoitus Yhdysvaltain listoilla.
Pop-listat: Billboard Hot 100; Tanssimusiikkilistat: Hot Dance Music/Club Play
Love Unlimited:
Love Unlimited Orchestra:
Barry White:
Jugend im SSW

Jugend im SSW () on saksalainen poliittinen nuorisojärjestö, jonka emopuolue on Südschleswigscher Wählerverband. Nuorisojärjestön jäsenyys on avoin 15–27 -vuotiaille. Jäsenmaksu on 6,5 euroa vuodelta. Järjestö kuuluu Euroopan vapaan allianssin nuorisoon.
Vuodesta 2017 nuorisojärjestön puheenjohtajana on toiminut Maylis Roßberg.
TVN

TVN voi tarkoittaa ainakin seuraavia asioita:
George Washingtonin hallitus

George Washingtonin hallitus () oli Yhdysvaltain ensimmäinen hallitus. Sen virkakausi oli 30. huhtikuuta 1789 – 24. maaliskuuta 1797.
Melodifestivalen 1988

Melodifestivalen 1988 oli Ruotsissa järjestetty laulukilpailu, jossa valittiin Ruotsin edustaja vuoden 1988 Eurovision laulukilpailuun. Kilpailu pidettiin avoimena sävelyskilpailuna, johon lähetettiin 1100 kappaletta. Niistä 12 valittiin finaaliin. Finaali pidettiin 27. helmikuuta Malmön kaupunginteatterissa Malmössä. Finaalissa voittajan valitsivat ympäri Ruotsia kokoontuneet 11 alueraatia kaksikierroksisessa äänestyksessä. Ensimmäisellä kierroksella raadit valitsivat kuusi kappaletta toiselle kierrokselle. Toisella kierroksella raadit äänestivät voittajan. Kilpailun voitti Tommy Körberg kappaleella "Stad i ljus".
"Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.
Sääksin uimaranta

Sääksin uimaranta eli Sääksjärven uimaranta on Sääksjärven rannalla sijaitseva uimaranta Nurmijärvellä Uudellamaalla. Se sijaitsee lähellä Rajamäkeä ja sen rannalla sijaitsee Kiljavan kylä. Sääksjärvi on kirkasvetinen lähde, joten ranta on tunnettu kirkkaasta vedestä. Noin 800 metriä pitkän uimarannan palveluihin kuuluvat wc:n ja pukukoppien lisäksi kesäkahvila ja beach volley -kenttä ja SUP-lautojen vuokraus. Järven on kerrottu olleen Aleksis Kiven Seitsemän veljeksen Ilvesjärven esikuva.
Sääksin uimaranta on suosittu etenkin nurmijärveläisten ja hyvinkääläisten keskuudessa mutta se houkuttelee kävijöitä myös muualta Uudeltamaalta.
Kiljava

Kiljava on Nurmijärven Rajamäen taajamaan kuuluva kylä Uudellamaalla. Se sijaitsee Rajamäen länsipuolella Sääksjärven lähteen rannalla. Kiljavalla asuu kyläyhdistyksen mukaan noin 340 asukasta. Suosittu Sääksin uimaranta sijaitsee Kiljavalla.
Kiljava tunnetaan erityisesti Kiljavan sairaalasta, joka on 1930-luvulla perustettu ja rakennettu parantola, joka muutettiin yleissairaalaksi 1970-luvulla. Sairaalatoiminta Kiljavalla päättyi kuitenkin vuonna 2002. Tämän jälkeen Attendo on tuottanut hoivapalveluja sairaalan tiloissa.
Kiljavalla toimii kansanopisto Kiljavan opisto. Lisäksi Kiljavalla sijaitsee jo vuonna 1939 perustettu, Hugo Harmian suunnittelema puurakenteinen kasino ja hotelli. Hanko–Hyvinkää-rata kulkee Kiljavan pohjoisosan kautta. Kiljavalla oli rautatieseisake, jonka toiminta päättyi vuonna 1983 ja joka purettiin 1990-luvulla.
Abdulkadir Said Ahmed

Abdulkadir Said Ahmed (s. 17. heinäkuuta 1999) on somalilainen jalkapalloilija, joka pelaa keskikenttäpelaajana FC Honkassa ja Somalian maajoukkueessa. Hänellä on myös Suomen kansalaisuus.
Abdulkadir Said Ahmed on Ahmed Said Ahmedin nuorempi veli. He aloittivat junioreina Lehmon Pallossa Kontiolahdella.